2.6.

Bandomų variklių atrankos kriterijai Bandomų variklių skaičius nustatomas ISM grupei, o ne ISM grupei priklausančioms variklių pakategorėms, variklių šeimoms ar variklių tipams. Gamintojas atrenka variklius, kurie proporcingai reprezentuoja ISM grupei priklausančias pakategores, variklių šeimas ir variklių tipus. Tai nebūtinai turėtų reikšti, kad turi būti bandomi varikliai, priklausantys kiekvienai variklių pakategorei, variklių šeimai arba variklių tipui. Jei ISM grupėse yra IWP ir IWA kategorijų varikliai, atranka, kiek įmanoma, turi apimti abiejų kategorijų variklius. 2.6.1. ISM A grupės bandymų schema Eksploatacijos stebėsenai gamintojas pasirenka vieną iš 2.6.1.1 ir 2.6.1.2 punktuose aprašytų bandymų schemų. 2.6.1.1. Bandymų schema, pagrįsta teršalų išmetimo sistemos ilgaamžiškumo laikotarpiu (EDP) ▼C1 2.6.1.1.1. Bandomi 9 ISM grupės varikliai, kurių eksploatavimo tarpsnis pagal 2 lentelę yra mažesnis kaip a % EDP. Bandymų rezultatai pateikiami patvirtinimo institucijai iki 2024 m. gruodžio 28 d. 2.6.1.1.2. Bandomi 9 ISM grupės varikliai, kurių eksploatavimo tarpsnis pagal 2 lentelę yra didesnis kaip b % EDP. Bandymų protokolai pateikiami patvirtinimo institucijai iki 2026 m. gruodžio 28 d. ▼M2 2.6.1.1.3. Jei gamintojas negali įvykdyti 2.6.1.1 punkto reikalavimo dėl to, kad nėra reikiamą 2.6.1.1.2 punkte nurodytą eksploatavimo tarpsnį turinčių variklių, patvirtinimo institucija gali leisti bandyti pagal šį punktą variklius, kurių eksploatavimo tarpsnis yra tarpe nuo 2 a % iki b % EDP, jei gamintojas pateikia tvirtus įrodymus, kad jis pasirinko variklius, kurių eksploatavimo tarpsnis yra didžiausias. Arba patvirtinimo institucija sutinka pakeisti 2.6.1.2 punkte nurodyta bandymų schema, pagrįsta ketverių metų laikotarpiu. Tokiu atveju iš variklių, kurie turi būti bandomi pagal 2.6.1.2 punktą, viso skaičiaus atimamas pagal 2.6.1.1. punktą jau išbandytų ir protokole pateiktų variklių skaičius.



2 lentelė 2.6.1 punkte apibrėžtos ISM grupės EDP vertės, % Pasirinkto variklio etaloninė galia (kW) a b 56 ≤ P < 130 20 55 130 ≤ P ≤ 560 30 70 2.6.1.2. Bandymų schema, pagrįsta ketverių metų laikotarpiu Kiekvienas gamintojas per metus bando vidutiniškai devynis ISM grupės variklius ketverius metus iš eilės. Atliktų bandymų protokolai kasmet pateikiami patvirtinimo institucijai. Bandymų ir rezultatų pateikimo tvarkaraštis įtraukiamas į gamintojo pateiktą ir patvirtinimo institucijos patvirtintą eksploatuojamų variklių pradinį stebėsenos planą ir bet kurį vėliau atnaujintą planą. 2.6.1.2.1. Pirmųjų 9 variklių bandymų rezultatai pateikiami ne vėliau kaip praėjus 24 mėnesiams nuo pirmojo variklio įrengimo ne keliais judančiame mechanizme ir ne vėliau kaip praėjus 30 mėnesių nuo patvirtinto ISM grupės variklių tipo arba variklių šeimos gamybos pradžios. 2.6.1.2.2. Jei gamintojas patvirtinimo institucijai įrodo, kad praėjus 30 mėnesių nuo gamybos pradžios ne keliais judančiuose mechanizmuose variklių nėra įrengta, bandymų rezultatai pateikiami po pirmojo variklio įrengimo su patvirtinimo institucija sutartu laiku. 2.6.1.2.3. Mažais kiekiais gaminantys gamintojai Mažais kiekiais gaminančių gamintojų bandomų variklių skaičius koreguojamas taip: a) gamintojai, gaminantys tik dviejų vienos ISM grupės šeimų variklius, kasmet pateikia vidutiniškai šešių variklių bandymų rezultatus; b) gamintojai, Sąjungos rinkai per metus gaminantys daugiau kaip 250 variklių, priklausančių tik iš vienos variklių šeimos sudarytai ISM grupei, kasmet pateikia vidutiniškai trijų variklių bandymų rezultatus; c) gamintojai, Sąjungos rinkai per metus gaminantys 125–250 variklių, priklausančių tik iš vienos variklių šeimos sudarytai ISM grupei, kasmet pateikia vidutiniškai dviejų variklių bandymų rezultatus; d) gamintojai, Sąjungos rinkai per metus gaminantys mažiau kaip 125 variklius, priklausančius tik iš vienos variklių šeimos sudarytai ISM grupei, kasmet pateikia vidutiniškai vieno variklio bandymų rezultatus. Patvirtinimo institucija tikrina, ar deklaruoti gamybos kiekiai nėra viršyti ketverių metų laikotarpiu, kuriuo gamintojas atlieka bandymus. Jei šie kiekiai bet kuriuo metu viršijami, gamintojas per likusius ketverių metų laikotarpio, už kurį rezultatai nėra pateikti, metus vidutiniškai bando devynis variklius kasmet. 2.6.2. ISM B, F, G, J, K, L, M ir N grupių bandymų schema Eksploatacijos stebėsenai gamintojas kiekvienai grupei pasirenka vieną iš 2.6.2.1 ir 2.6.2.2 punktuose aprašytų bandymų schemų. 2.6.2.1. Bandymų schema, pagrįsta teršalų išmetimo sistemos ilgaamžiškumo laikotarpiu (EDP) ▼C1 2.6.2.1.1. Bandoma x ISM grupės variklių, kurių eksploatavimo tarpsnis pagal 3 lentelę yra mažesnis kaip c % EDP. Bandymų rezultatai pateikiami patvirtinimo institucijai iki 2024 m. gruodžio 28 d. 2.6.2.1.2. Bandoma x ISM grupės variklių, kurių eksploatavimo tarpsnis pagal 3 lentelę yra didesnis kaip d % EDP. Bandymų rezultatai pateikiami patvirtinimo institucijai iki 2026 m. gruodžio 28 d. ▼M2 2.6.2.1.3. Jei gamintojas negali įvykdyti 2.6.2.1.1 ir 2.6.2.1.2 punktuose nustatytų reikalavimų dėl to, kad nėra reikiamą eksploatavimo tarpsnį turinčių variklių, patvirtinimo institucija gali leisti bandyti pagal šį punktą variklius, kurių eksploatavimo tarpsnis yra tarpe nuo 2 c % iki d % EDP, jei gamintojas pateikia tvirtus įrodymus, kad jis pasirinko variklius, kurių eksploatavimo tarpsnis yra didžiausias. Arba patvirtinimo institucija sutinka pakeisti 2.6.2.2 punkte nurodyta bandymų schema, pagrįsta ketverių metų laikotarpiu. Tokiu atveju iš variklių, kurie turi būti bandomi pagal 2.6.2.2 punktą, viso skaičiaus atimamas pagal 2.6.2.1.1 ir 2.6.2.1.2 punktus jau išbandytų ir protokole pateiktų variklių skaičius. 2.6.2.1.4. Jei RLL kategoriją atitinkančių IIIB etapo variklių šeimos bandymų protokolas naudojamas atitinkamam tos šeimos variklių V etapo tipo patvirtinimui gauti pagal Įgyvendinimo reglamento (ES) 2017/656 7 straipsnio 2 dalį, bet variklio gamintojas negali įvykdyti 2.6.2.1.1 ir 2.6.2.1.2 punktų reikalavimų dėl reikiamo eksploatavimo tarpsnio V etapo variklių nebuvimo, patvirtinimo institucija sutinka, kad būtų pasirinktas IIIB etapo variklis, siekiant atitikti 2.6.2.1.1 ir 2.6.2.1.2 punktų reikalavimus.



3 lentelė 2.6.2.1 punkte apibrėžtos ISM grupės EDP vertės, % Pasirinkto variklio etaloninė galia (kW) c d P < 56 10 40 56 ≤ P < 130 20 55 P ≥ 130 30 70



4 lentelė 2.6.2, 2.6.3.1 ir 2.6.4.1 punktuose apibrėžtų ISM grupių bandomų variklių skaičius N CA x 1 - 1 2 ≤ N ≤ 4 - 2 > 4 ≤ 50 2 5 ≤ N ≤ 6 > 50 3 ≥ 7 > 50 4 čia: N = visas gamintojo pagamintų ISM grupės ES variklių šeimų skaičius; CA = gamintojo bendra metinė likusių ISM grupės šeimų gamyba ES rinkai, atmetus keturias šeimas, kurių metinė gamyba ES rinkai yra didžiausia; x = bandomų variklių skaičius. 2.6.2.2. Bandymų schema, pagrįsta ketverių metų laikotarpiu Bandoma vidutiniškai x ISM grupės variklių per metus ketverius metus iš eilės pagal 4 lentelę. Atliktų bandymų protokolai kasmet pateikiami patvirtinimo institucijai. Bandymų ir rezultatų pateikimo tvarkaraštis įtraukiamas į gamintojo pateiktą ir patvirtinimo institucijos patvirtintą eksploatuojamų variklių pradinį stebėsenos planą ir bet kurį vėliau atnaujintą planą. ▼C1 2.6.2.2.1. Pirmųjų x variklių bandymo rezultatai pateikiami iki vėlesnės datos: a) 2024 m. gruodžio 28 d.; ▼M2 b) praėjus 12 mėnesių nuo pirmojo variklio įrengimo ne keliais judančiame mechanizme; c) praėjus 18 mėnesių nuo patvirtinto ISM grupės variklių tipo arba variklių šeimos gamybos pradžios. 2.6.2.2.2. Jei gamintojas patvirtinimo institucijai įrodo, kad praėjus 18 mėnesių nuo gamybos pradžios ne keliais judančiuose mechanizmuose variklių nėra įrengta, bandymų rezultatai pateikiami po pirmojo variklio įrengimo su patvirtinimo institucija sutartu laiku. 2.6.2.2.3. Mažais kiekiais gaminantys gamintojai Tuo atveju, kai bendra metinė visų ISM grupės variklių šeimų gamyba neviršija 50 variklių (mažais kiekiais gaminantys gamintojai), bandomų variklių skaičius koreguojamas taip: a) gamintojai, kurie Sąjungos rinkai per visas tam tikros ISM grupės šeimas iš viso pagamina 25–50 variklių per metus, pateikia: ▼C1 i) vieno variklio, kurio eksploatavimo tarpsnis pagal 3 lentelę yra nuo c % iki d % EDP, bandymo rezultatus iki 2025 m. gruodžio 28 d., arba ▼M2 ii) vidutiniškai vieno variklio per metus bandymo rezultatus dvejų metų laikotarpiu, pradedant skaičiuoti praėjus 12 mėnesių nuo pirmo variklio įrengimo ne keliais judančiuose mechanizmuose, b) gamintojai, kurie ES rinkai per visas tam tikros ISM grupės šeimas iš viso pagamina mažiau kaip 25 variklius per metus, neturi pateikti jokio variklio bandymo, nebent per dvejų metų įskaitinį laikotarpį pagaminama daugiau kaip 35 varikliai, ir tokiu atveju gamintojas turi laikytis a papunktyje nurodytos schemos. Patvirtinimo institucija tikrina, ar deklaruoti gamybos kiekiai nėra viršyti pirmos pastraipos a papunktyje nustatytais laikotarpiais. Jei tie kiekiai bet kuriuo metu viršijami, gamintojas pereina prie vienos iš 2.6.2.1 ir 2.6.2.2 punktuose nurodytų bandymų schemų. Tokiu atveju iš variklių, kurie turi būti bandomi pagal tuos punktus, viso skaičiaus atimamas pagal šį punktą jau išbandytų ir protokole pateiktų variklių skaičius. 2.6.3. ISM C, D, E, H ir I grupės Eksploatacijos stebėsenai gamintojas kiekvienai grupei pasirenka vieną iš 2.6.2 punkte aprašytų bandymų schemų arba 2.6.3.1 punkte aprašytą bandymų schemą, pagrįstą įrangos amžiumi. 2.6.3.1. Bandymų schema, pagrįsta ne keliais judančių mechanizmų amžiumi (žr. 2 paveikslą dėl informacijos). ▼C1 2.6.3.1.1. Bandoma pagal 4 lentelę x ISM grupės variklių, kurių ne keliais judantys mechanizmai pagaminti ne daugiau kaip 2 metai iki to bandymo dienos (žr. 2 paveikslą). Bandymų rezultatai pateikiami patvirtinimo institucijai iki 2024 m. gruodžio 28 d. 2.6.3.1.2. Bandoma pagal 4 lentelę x ISM grupės variklių, kurių ne keliais judantys mechanizmai pagaminti ne mažiau kaip 4 metai iki to bandymo dienos (žr. 2 paveikslą). Bandymų rezultatai pateikiami patvirtinimo institucijai iki 2026 m. gruodžio 28 d. ▼M2 2.6.3.1.2.1. Patvirtinimo institucijai pateikiami pagrįsti įrodymai, kad kiekvienas pagal 2.6.3.1.2 punktą bandymams atrinktas variklis buvo naudojamas kiekvienais metais tokiu būdu ir tokiu mastu, kaip ir atitinkamų Sąjungos rinkai pateiktų variklių tiriamoji visuma. Tinkamais įrodymais gali būti normalųjį susidėvėjimą rodančios charakteristikos, naudojimo dokumentai, techninės priežiūros dokumentai ir degalų sąnaudų dokumentai. 2.6.3.1.3. Jei gamintojas negali įvykdyti 2.6.3.1.1 ir 2.6.3.1.2 punktuose nustatytų reikalavimų dėl to, kad nėra variklių, kurių ne keliais judantys mechanizmai būtų reikiamų gamybos metų, arba nepakanka naudojimo įrodymų, patvirtinimo institucija sutinka pakeisti bandymų schemą, pagrįstą 2.6.2.2 punkte nustatytu ketverių metų laikotarpiu. Tokiu atveju iš variklių, kurie turi būti bandomi pagal 2.6.2.2 punktą, viso skaičiaus atimamas pagal 2.6.3.1.1 ir 2.6.3.1.2 punktus jau išbandytų ir protokole pateiktų variklių skaičius. 2 paveikslas ISM bandymui skirtų variklių atrankos, pagrįstos ne keliais judančių mechanizmų amžiumi, vaizdavimas 2.6.4. ISM O ir P grupės Gamintojas kiekvienai ISM grupei pasirenka vieną iš 2.6.2 punkte aprašytų bandymų schemų. Jei pasirenkama 2.6.2.1 punkte nustatyta bandymų schema, gamintojai turi galimybę tai pačiai ISM grupei taikyti bandymų schemą, grindžiamą 2.6.4.1 punkte aprašytais odometro rodmenimis. Jei gamintojas pasirenka 2.6.2.1 punkte nustatytą procedūrą, reikiamas eksploatavimo tarpsnis turi būti pagal 5 lentelę, bet ne pagal 3 lentelę.



5 lentelė ISM O ir P grupių EDP vertės, % Grupė c d O 20 55 P 10 40 2.6.4.1. Bandymų schema, pagrįsta ne keliais judančių mechanizmų odometro rodmenimis ▼C1 2.6.4.1.1. Bandoma x ISM grupės variklių, kurių ne keliais judančių mechanizmų eksploatavimo tarpsnio odometro rodmuo pagal 4 ir 6 lenteles yra mažesnis kaip c (km). Bandymų rezultatai pateikiami patvirtinimo institucijai iki 2024 m. gruodžio 28 d. 2.6.4.1.2. Bandoma x ISM grupės variklių, kurių ne keliais judančių mechanizmų eksploatavimo tarpsnio odometro rodmuo pagal 4 ir 6 lenteles yra didesnis kaip d (km). Bandymų rezultatai pateikiami patvirtinimo institucijai iki 2026 m. gruodžio 28 d. ▼M2



6 lentelė ISM O ir P grupių eksploatavimo tarpsnis Grupė Variklio cilindrųdarbinis tūris (cm3) c (km) d (km) O Bet koks 1 600 4 400 P < 100 1 350 5 400 ≥ 100 2 700 10 800 ▼M2 2.6.5. Gamintojas gali atlikti ir pranešti apie daugiau bandymų, nei nustatyta pagal 2.6.1, 2.6.2, 2.6.3 ir 2.6.4 punktuose nurodytas bandymų schemas. 2.6.6. Rekomenduojama, bet neprivaloma atlikti keletą to paties variklio bandymų, kad būtų galima pateikti duomenis už paeiliui einančius eksploatavimo tarpsnius pagal 2.6.1, 2.6.2, 2.6.3 ir 2.6.4 punktus.